สะบ้าย้อยรำลึก 1 ปี 19 ศพกรณีกรือเซะ
สงขลา- 26 เม.ย. 48ชาวสะบ้าย้อยจัดงานครบรอบ 1 ปี รำลึกถึงผู้เสียชีวิต 19 คน ในเหตุการณ์นองเลือด วันที่ 28 เม.ย. ปีที่แล้ว นายอดุม เมพรมมิ สมาชิกองค์การบริหารส่วนตำบล(อบต.) ตำบลธารคีรี อำเภอสะบ้าย้อย จังหวัดสงขลา บิดาของนายกามารุดิง หนึ่งในผู้เสียชีวิต 19 คน ในเหตุการณ์เช้ามืดวันที่ 28 เมษายน 2547 ที่จุดตรวจอำเภอสะบ้าย้อย จังหวัดสงขลา เปิดเผยว่า ตนและชาวบ้านจะร่วมจัดงานครบรอบ 1 ปี เหตุการณ์ในวันที่ 28 เมษายน 2548 ที่กุโบ หรือสุสานชาวมุสลิมประจำหมู่บ้านสุโสะ หมู่ที่ 2 ตำบลธารคีรี อำเภอสะบ้าย้อย จังหวัดสงขลา เราไม่ได้จัดขึ้นเพื่อต้องการประวัติศาสตร์ หรือยกย่องผู้เสียชีวิต 18 คนที่ฝังอยู่ที่นี้เป็นวีรบุรุษ แต่จัดขึ้นเพื่อทำการรำลึกและอุทิศส่วนกุศลให้ผู้เสียชีวิตทั้งหมดที่ฝังอยู่ที่นี้ตราบใดที่ผมยังมีชีวิตอยู่ก็จะจัดงานนี้ทุกปี นายอุดมกล่าว สำหรับงานดังกล่าว เริ่มตั้งแต่เวลา 13.00 น. โดยชาวบ้านสุโสะ ทั้งหมดมาร่วมกันจัดงานเมาลิด(รำลึกถึงศาสดามูฮัมหมัด) ร่วมกับประทานขนมจีน จากนั้นเดินทางไปยังกุโบเพื่ออ่านคัมภีร์อัลกุรอาน และขอพรให้ผู้เสียชีวิตทั้งหมด โดยพ่อแม่ผู้เสียชีวิตเป็นผู้เสียค่าใช้จ่ายทั้งหมด 
สงขลา - 26 เม.ย. 48 ชาวสะบ้าย้อยจัดงานครบรอบ 1 ปี รำลึกถึงผู้เสียชีวิต 19 คน ในเหตุการณ์นองเลือด วันที่ 28 เม.ย.